**ПРОЕКТ!**

**Д О Г О В О Р**

**№……………………………………………….**

Днес,………..2015 год., в гр. София между:

**МИНИСТЕРСТВОТО НА ВЪНШНИТЕ РАБОТИ** – гр. София 1113, улица “Александър Жендов” № 2, БУЛСТАТ № 000695228, представлявано от Стоян Тодоров – Главен секретар и Милка Петрова – Главен счетоводител, наричано по-долу **„ИНДИВИДУАЛЕН ВЪЗЛОЖИТЕЛ”** от една страна

и

………….съсседалище и адрес на управление: ………, представлявано от ……… **–** наричано по-долу **„ИЗПЪЛНИТЕЛ”**,от друга страна,

и на основание чл. 93б, ал. 3 от ЗОП, във връзка с Рамково споразумение № СПОР-51/05.12.2014 г. за възлагане на централизирана обществена поръчка за нуждите на органите на изпълнителната власт съгласно чл. 4, ал. 1 от ПОСТАНОВЛЕНИЕ № 112 на МС от 04.06.2010 г. и Заповед № 95-00-..…/……....... на Възложителя за определяне на изпълнител на обществена поръчка с предмет: **„Доставка на тонери за копирни и печатащи устройства”**, обособена позиция № 2 **„Доставка на оригинални тонери за копирни и печатащи устройства с различни марки** **за нуждите на МВнР-ЦУ”** се сключи настоящият договор.

Страните се споразумяха за следното:

**I. ПРЕДМЕТ НА ДОГОВОРА**

**Чл. 1. (1) ИНДИВИДУАЛНИЯТ ВЪЗЛОЖИТЕЛ** възлага, а **ИЗПЪЛНИТЕЛЯТ** приема срещу определеното в договора възнаграждение да извърши **доставка на** **оригинални тонери за копирни и печатащи устройства**, наричани по-нататък „артикули”, за нуждите на Министерството на външните работи - ЦУ, съгласно офертата и количествено-стойностната сметка на изпълнителя, представляващи неразделна част от настоящия договор.

**(2)** Видът на артикулите, които **ИЗПЪЛНИТЕЛЯТ** трябва да достави за срока на изпълнение на този договор, е съгласно поканата по чл. 93б, ал. 3, т. 1 от ЗОП. Конкретните количества се определят в зависимост от конкретните нужди на **ИНДИВИДУАЛНИЯ ВЪЗЛОЖИТЕЛ,** съобразно посоченото в заявката и в рамките на посочените в поканата бюджетни средства.

**Чл. 2.** Доставката на артикулитеза **ИНДИВИДУАЛНИЯ ВЪЗЛОЖИТЕЛ** се извършва на следния адрес: Министерство на външните работи, ул. „Александър Жендов” № 2, София 1113, етаж партер, стая № 141.

1. **ЦЕНА И НАЧИН НА ПЛАЩАНЕ**

**Чл. 3.** **(1)** Общата стойност на договора е в размер до ……………………………. /словом/без ДДС.

**(2)** Единичните цени на договорената доставка са посочени в количествено-стойностната сметка на **ИЗПЪЛНИТЕЛЯ** за процедурата по сключване на договор въз основа на рамковото споразумение.

**(3)** Стойността по ал. 1 включва всички разходи на **ИЗПЪЛНИТЕЛЯ**, включително тези по транспорт, опаковка и доставка на артикулите.

**Чл. 4. (1)** За извършената доставка на артикули – предмет на настоящия договор, се съставя двустранен **приемо-предавателен протокол** по реда на чл. 8, подписан от представителите на страните, посочени в чл. 41 от настоящия договор.

**(2)** Дължимата сума се заплаща от **ИНДИВИДУАЛНИЯ** **ВЪЗЛОЖИТЕЛ** в срок до 10 (десет) календарни дни от подписването на протокола по ал. 1 и след получаване на издадена оригинална фактура за извършената доставка.

**(3)** Плащането се извършва в лева по следната банкова сметка на **ИЗПЪЛНИТЕЛЯ**:

Банка:

IBAN:

BIC:

# ІІІ. СРОК, МЯСТО И НАЧИН НА ДОСТАВКА

**Чл. 5. (1)** Настоящият договор е със срок на изпълнение от датата на сключване на договора до 31.12.2015 г. или до изчерпване на предвидените в чл.3, ал.1 бюджетни средства.

**(2)** Срокът на доставкае до 2 (два) работни дни, след подадена писмена заявка от **ИНДИВИДУАЛНИЯ ВЪЗЛОЖИТЕЛ**.

**Чл. 6.** Доставката на артикулите – предмет на настоящия договор, следва да се извърши от **ИЗПЪЛНИТЕЛЯ** в сроковете, посочени от него в офертата му в отговор на поканата на **ИНДИВИДУАЛНИЯ ВЪЗЛОЖИТЕЛ** за участие в процедурата за сключване на договор въз основа на рамковото споразумение.

**Чл. 7.** Доставката на артикулите следва да се извърши в посоченото от **ИНДИВИДУАЛНИЯ ВЪЗЛОЖИТЕЛ** помещение на адреса, посочен в чл. 2 от настоящия договор.

**Чл. 8. (1)** Приемането на извършената доставка се удостоверява в срок от 48 (четиридесет и осем) часа от извършването й чрез съставяне на двустранен **приемо-предавателен протокол**,подписан от поне един от представителите на страните, посочени в чл. 41 от настоящия договор.

#  (2) В протокола се посочва вида и количеството на доставените артикули и тяхното съответствие с офертата на ИЗПЪЛНИТЕЛЯ, представена в процедурата по чл. 93б, ал. 3, т. 2 от ЗОП.

**IV. ПРАВА И ЗАДЪЛЖЕНИЯ НА ИНДИВИДУАЛНИЯ ВЪЗЛОЖИТЕЛ**

**Чл. 9.** **ИНДИВИДУАЛНИЯТ ВЪЗЛОЖИТЕЛ** има право:

**1.** да получава артикулите, предмет на настоящия договор, в срока и при условията, посочени в раздел ІІІ от настоящия договор;

 **2.** при констатирано несъответствие на артикулите, **ИНДИВИДУАЛНИЯТ ВЪЗЛОЖИТЕЛ** има право да откаже извършване на заплащането на част или на всички артикули, докато **Изпълнителят** не изпълни своето задължение да достави заместващите артикули в срок от 2 (два) работни дни след направената рекламация;

**3.** да осъществява контрол относно качеството, количествата и др. във всеки момент от изпълнението на договора, без да пречи на **ИЗПЪЛНИТЕЛЯ**;

**4.** да предявява рекламации за недостатъци на артикулите.

**Чл. 10. ИНДИВИДУАЛНИЯТ ВЪЗЛОЖИТЕЛ** е длъжен:

**1.** да заплати на **ИЗПЪЛНИТЕЛЯ** стойността на доставените артикули при договорените условия и срокове;

 **2.** да оказва необходимото съдействие на **Изпълнителя** за изпълнение на договора, включително като му осигурява информацията, необходима на **ИЗПЪЛНИТЕЛЯ** за пълното, точното и качественото извършване на доставките по чл. 1;

**3.** да не разкрива устно или писмено на трети лица информация, станала му известна при или по повод изпълнението на настоящия договор;

 **4.** да отговаря за действията на оправомощените от него лица.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11. ИЗПЪЛНИТЕЛЯТ** има право:

**1.** да иска от **ИНДИВИДУАЛНИЯ** **ВЪЗЛОЖИТЕЛ** необходимото съдействие за осъществяване на доставките;

**2.** да получи договорената цена съгласно реда и условията на настоящия договор.

**Чл. 12. ИЗПЪЛНИТЕЛЯТ** е длъжен:

#  1. да достави на ИНИДИВИДУАЛНИЯ ВЪЗЛОЖИТЕЛ срещу съответната цена артикулите – предмет на настоящия договор, които следва да съответстват по вид и количество на офертата на ИЗПЪЛНИТЕЛЯ;

 **2.** да достави артикулите в срока по чл. 6 от настоящия договор;

**3.** да осигури за своя сметка транспорта на доставката на артикулите до мястото на изпълнението съгласно чл. 2 от настоящия договор.

**Чл. 13. ИЗПЪЛНИТЕЛЯТ** носи отговорност за действията на своите служители, отговорни за извършването на доставката – предмет на настоящия договор.

**Чл. 14.** При поискване от страна на **ИНДИВИДУАЛНИЯ ВЪЗЛОЖИТЕЛ** **ИЗПЪЛНИТЕЛЯТ** е длъжен да осигури на **ИНДИВИДУАЛНИЯ ВЪЗЛОЖИТЕЛ** информация за извършената доставка в писмен вид.

**Чл. 15. ИЗПЪЛНИТЕЛЯТ** няма право да прехвърля на трета страна изпълнението на задълженията си по този договор, както и да възлага изпълнението на договора на трета страна.

**Чл. 16. ИЗПЪЛНИТЕЛЯТ** отговаря пред **ИНДИВИДУАЛНИЯ ВЪЗЛОЖИТЕЛ,** ако трети лица предявят правото си на собственост или други права по отношение на артикулите – предмет на настоящия договор, които могат да бъдат противопоставени на **ИНДИВИДУАЛНИЯ ВЪЗЛОЖИТЕЛ**, освен ако последният е знаел за това.

**Чл. 17. ИЗПЪЛНИТЕЛЯТ** е длъжен да върне на **ИНДИВИДУАЛНИЯ ВЪЗЛОЖИТЕЛ** платената цена заедно с лихвите, както и да заплати разноските по договора в случаите, когато се докаже, че доставените артикули принадлежат изцяло или отчасти на трето лице, а **ИНДИВИДУАЛНИЯТ ВЪЗЛОЖИТЕЛ** има право да развали договора.

**VІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 18.** **(1)** При подписване на договора **ИЗПЪЛНИТЕЛЯТ** представя гаранция за изпълнение на задълженията в размер на 3 % (три процента) от стойността без ДДС по чл. 3, ал. 1 от настоящия договор, равняваща се на ………………………….. Банковите разходи по откриването на гаранцията са за сметка на **ИЗПЪЛНИТЕЛЯ**.

### (2) Гаранцията се представя под формата на парична сума, внесена по сметка на ИНДИВИДУАЛНИЯ ВЪЗЛОЖИТЕЛ, или под формата на банкова гаранция, съгласно документацията за участие. Банковата сметка, по която се внася гаранцията за изпълнение – парична сума, ще бъде посочена от ИНДИВИДУАЛНИЯ ВЪЗЛОЖИТЕЛ преди подписване на настоящия договор.

### (3) При представяне на банкова гаранция, сумата трябва да има срок на валидност най-малко 30 (тридесет) дни след изтичане на срока на договора.

**Чл. 19.** Гаранцията за изпълнение е платима на **ИНДИВИДУАЛНИЯ ВЪЗЛОЖИТЕЛ** като компенсация за всякакви щети или дължими неустойки, произтичащи от виновно неизпълнение на задълженията на **ИЗПЪЛНИТЕЛЯ** по договора.

**Чл. 20.** В случай на некачествено, непълно или лошо изпълнение, **ИНДИВИДУАЛНИЯТ ВЪЗЛОЖИТЕЛ** може да усвои гаранцията до максималния й размер. При всяко усвояване на суми от гаранцията за изпълнение **ИНДИВИДУАЛНИЯТ ВЪЗЛОЖИТЕЛ** е длъжен да уведоми **ИЗПЪЛНИТЕЛЯ.**

**Чл. 21.** При прекратяване на договора по вина на **ИЗПЪЛНИТЕЛЯ**, **ИНДИВИДУАЛНИЯТ ВЪЗЛОЖИТЕЛ** задържа в пълен размер гаранцията за изпълнение.

**Чл. 22.** При точно и пълно изпълнение на договора гаранцията за изпълнение се освобождава в пълен размер в рамките на 30 (тридесет) календарни дни след изтичане на срока на договора или прекратяване на действието му, след уреждането на всички финансови претенции между страните.

**Чл. 23.** Гаранцията за изпълнение не се освобождава от **ИНДИВИДУАЛНИЯ ВЪЗЛОЖИТЕЛ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд.

**VII. НЕУСТОЙКИ ПО ДОГОВОРА**

**Чл. 24.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея, съгласно договора в установения срок, същият дължи на **ВЪЗЛОЖИТЕЛЯ** неустойка в размер на 0,15 % (нула цяло и петнадесет на сто) за всеки просрочен ден, но не повече от 10 (десет) на сто от стойността на договора.

**Чл. 25.** Разходите по отстраняване на всички преки и непосредствени вреди на **ИНДИВИДУАЛНИЯ ВЪЗЛОЖИТЕЛ**, възникнали в резултат на виновно неизпълнение на клаузите на настоящия договор от страна на **ИЗПЪЛНИТЕЛЯ**, са за сметка на **ИЗПЪЛНИТЕЛЯ**.

**Чл. 26.** При забава на плащане в срока по чл.4, ал.2 от настоящия договор **ИНДИВИДУАЛНИЯТ** **ВЪЗЛОЖИТЕЛ**дължи неустойка в размер на 0,02 % (нула цяло нула две на сто) за всеки ден забава, начислена върху стойността на закъснялото плащане за периода на забавата, но не повече от 1 % (един процент) от стойността на забавеното плащане.

**Чл. 27.** За неизпълнението на други задължения по договора неизправната страна дължи на изправната неустойка в размер на 10 % (десет процента) от стойността на договора от момента на констатиране на неизпълнението до преустановяването му. Страната, която е понесла вреди от неизпълнението, може да търси обезщетение и за по-големи вреди.

**Чл. 28.** Неустойките и компенсациите по този договор се заплащат в срок до 10 (десет) календарни дни от датата на претенцията. **ИНДИВИДУАЛНИЯТ ВЪЗЛОЖИТЕЛ** има право, ако в определения за плащане срок **ИЗПЪЛНИТЕЛЯТ** не изпълни задължението си, да усвои сумата на неустойката от гаранцията за изпълнение.

**VIII. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ, РЕКЛАМАЦИИ**

**Чл. 29.** Гаранционните срокове на артикулите включени в предмета на настоящия договор е …….месеца.

**Чл. 30.** Гаранционните срокове започват да текат от датата на подписването на приемо-предавателния протокол съгласно чл.8.

**Чл. 31.** В случай, че при подписването на приемо-предавателния протокол за приемане на доставените артикули представителите на **ИНДИВИДУАЛНИЯ ВЪЗЛОЖИТЕЛ** съгласно чл. 41 от настоящия договор установят, че те не съответстват по вид и количество на предложеното от **ИЗПЪЛНИТЕЛЯ** в офертата му или има отклонения в качеството, **ИНДИВИДУАЛНИЯТ** **ВЪЗЛОЖИТЕЛ** може да изиска незабавна замяна на несъответстващите артикули с нови за сметка на **ИЗПЪЛНИТЕЛЯ.**

**Чл. 32.** В случай, че се установят скрити недостатъци, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени консумативите с нови, със същите или по-добри характеристики, ако недостатъкът ги прави негодни за използване по предназначение в срок до 24 часа от уведомлението.

**Чл. 33.** Всички разходи, свързани с подмяната, транспорта или други некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**IX. НЕПРЕОДОЛИМА СИЛА**

**Чл. 34.** Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**Чл. 35.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

**Чл. 36.** Страната, която се намира в невъзможност да изпълнява  задълженията си по този договор поради непреодолима  сила, е  длъжна незабавно:

 **1.** Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене.

 **2.** Да положи всички разумни усилия, за да избегне, отстрани или ограничи до минимум понесените вреди и загуби.

 **3.** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

 **4.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

 **5.** Липсата на парични средства не представлява непреодолима сила.

 **6.** Определено  събитие  не  може  да  се  квалифицира  като „непреодолима  сила”, ако:

 **(1)** Ефектът от  това  събитие е  могъл  да  се  избегне, ако  някоя  от  страните е  изпълнявала добросъвестно задълженията си по този договор.

 (**2)** Ефектът от  това  събитие е  могъл да бъде  избегнат или  намален с полагането на  всички разумни  грижи.

**X. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 37. ИНДИВИДУАЛНИЯТ ВЪЗЛОЖИТЕЛ** има право да прекрати договора при условията на чл. 43, ал. 4 от Закона за обществените поръчки, ако в резултат на обстоятелства, възникнали след сключването му, не е в състояние да изпълни своите задължения.

**Чл. 38.** Настоящият договор се прекратява, както следва:

* + 1. с изтичане срока на договора;
		2. с окончателното му изпълнение;
		3. с прекратяване на рамковото споразумение, въз основа на което този договор е сключен;
		4. при виновно неизпълнение на задълженията на една от страните по договора - с 15-дневно писмено предизвестие, отправено от изправната до неизправната страна;
		5. с едномесечно писмено предизвестие, отправено от всяка от страните по договора към другата;
		6. при взаимно съгласие между страните, изразено в писмен вид;
		7. от **ИНДИВИДУАЛНИЯ ВЪЗЛОЖИТЕЛ** - с 15-дневно писмено предизвестие при повторно неизпълнение на задължения от страна на **ИЗПЪЛНИТЕЛЯ**;
		8. при изчерпване на посочените в чл.3, ал.1 средства.

**Чл. 39.** В случай на прекратяване на договора страните подписват двустранен протокол, с който уреждат взаимоотношенията си до момента на прекратяването, включително и заплащане на извършените, но незаплатени доставки.

 **XI. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

**Чл. 40.** Всички съобщения и уведомления между страните по този договор ще бъдат в писмена форма за действителност. Писмената форма се смята за спазена и когато съобщението е изпратено по факс и/или електронна поща. Всяка писмена комуникация, отнасяща се до този договор между **ИНДИВИДУАЛНИЯ ВЪЗЛОЖИТЕЛ и ИЗПЪЛНИТЕЛЯ**, трябва да посочва заглавието и идентификационния номер на договора и да бъде изпращана до лицата за контакти.

**Чл. 41.** За изпълнението на този договор страните определят лица за контакти, както следва:

* + - за **ИНДИВИДУАЛНИЯ ВЪЗЛОЖИТЕЛ**:

…..

* + - за **ИЗПЪЛНИТЕЛЯ**:

 …..

**Чл. 42.** При промяна на посочените адреси, телефони и др., съответната страна е длъжна да уведоми другата в писмен вид в седемдневен срок от настъпване на промяната. Ако някоя от страните промени посочените в предходната точка адреси и др., без да уведоми другата страна, последната не отговаря за не получените съобщения, призовки и други подобни.

**Чл. 43**. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското търговско и гражданско право, като страните уреждат отношенията си чрез споразумение.

**Чл. 44.** При непостигане на съгласие ще се прилагат Законът за обществени поръчки, Търговският закон, Закона за задълженията и договорите, както и другите нормативни актове, действащи в Република България.

**Чл. 45.** Настоящият договор влиза в сила от датата на подписването му от двете страни.

Настоящият договор се състави и подписа в два еднообразни екземпляра, един за **ИНДИВИДУАЛНИЯ** **ВЪЗЛОЖИТЕЛ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР**

**СТОЯН ТОДОРОВ**

###### ГЛАВЕН СЧЕТОВОДИТЕЛ

**МИЛКА ПЕТРОВА**